Ludovicus Almagro

Ludovicus Almagro, vulgo plene Luis Leonardo Almagro Lemes (in oppido Cerro Chato praefecturae Paysandú natus die 1 Iunii 1963) est legatus et politicus Uruguaiae. A die 26 Maii 2015 secretarius generalis est ordinis Civitatum Americanarum, antecessore Iosepho Michaele Insulza.

Ludovicus Almagro alumnus est universitatis Rei Publicae in urbe Montis Videi. Ab anno 2005 legatus Uruguaianus apud rem publicam popularem Sinarum meruit. In patriam reversus die 1 Martii 2010 cancellarius, id est minister rerum externarum, creatus est, praeside Iosepho Mujica, quod officium usque in diem 1 Martii 2015 implevit.

 Bibliographia 
 Mazzeo, Mario (2013). Almagro, una trayectoria política singular. Trilce

 Nexus externi 



Categoria:Homines vivi
Categoria:Nati 1963
Categoria:Alumni Universitatis Rei Publicae (Uruguaia)
Categoria:Politici Uruguaiae
Categoria:Politici internationales
Categoria:Legati Uruguaiae
Categoria:Magistratus Ordinis civitatum Americanarum